Discuție:Filarmonica Națională „Serghei Lunchevici”

message: ==Așteaptă==
Deși ciotul este plin de formulări nefericite și inadvertențe, Tolea93 merită o ultimă șansă pentru a demonstra că dorește și poate să-și corecteze singur contribuțiile problematice. Dacă este necesar, articolul poate fi transferat într-o subpagină de teste din spațiul său de utilizator. --Pafsanias (discuție) 3 mai 2015 15:41 (EEST)
replies: text: Ar trebui să corecteze măcar cele două „formulări nefericite” (Pafsanias  a folosit totuși un eufemism): 
# Filarmonica Națională „Serghei Lunchevici” este o sală de concerte din... 
# Repertoriul filarmonicii cuprinde lucrări ale muzicii simfonice și vocal-simfonice (muzică academică, populară, muzică ușoară...)

text: Nu am făcut corecturi în articol deoarece cred că această discuție a fost deschisă pentru a-l atenționa pe Tolea93 că la Wikipedia calitatea este mai importantă decât cantitatea. --89.136.171.118 (discuție) 3 mai 2015 20:28 (EEST)
replies: text: :În pagina de discuție (secț. «Copyvio și calitate/cantitate»), am menționat ce cred despre etichetarea articolului. -- Tolea93 -- 3 mai 2015 22:37 (EET)
replies: text: ::Vechea problemă a surselor de încredere. Un site ca Fest.md, care afirmă că „Filarmonica... este o sală de concerte”, poate fi considerat ca sursă de încredere? Se pare că Ark25 a făcut prozeliți: așa scrie la gazetă (так пишут в газетах), deci așa e adevărat. Oare trebuie înghițită „pe nemestecate” orice inepție de pe internet? Nu ar trebui ca informațiile preluate să fie trecute și prin filtrul unei minime judecăți critice? --89.136.171.118 (discuție) 4 mai 2015 08:32 (EEST)
replies: text: :::Colegul Tolea nu s-a decis încă dacă articolele pe care le creează pentru înalbăstrirea formatului de navigare al orașului se referă la clădiri sau la instituțiile culturale pe care le adăpostesc acestea. Dacă este vorba de clădirea din strada Mitropolitul Varlaam 78, care dispune și de o sală de concerte (sau mai multe?), nu rezultă de nicăieri că ea ar fi fost fondată în 1940. Ba chiar, judecând după împrejurările tulburi din toamna acelui an, când orchestra simfonică a fost adusă de către noua administrație sovietică de la Tiraspol la Chișinău, mă îndoiesc că edificiul ar fi fost construit atunci. Dacă este vorba de instituția muzicală fondată în noiembrie 1940, atunci site-ul fest.md e cu totul nepotrivit pentru a fi folosit ca sursă. A fost accesat însă și propriul site al Filarmonicii, pe a cărui pagină de prezentare, ea se autodefinește ca „instituție de concert”. Strict vorbind, conform încadrării juridice din Republica Moldova, ea este o întreprindere de stat din categoria instituțiilor teatral-concertistice. Desigur că informațiile preluate trebuie trecute și prin filtrul unei minime judecăți critice. Nu am reușit să identific încă sursa din care provine informația că activitatea dirijorală constă în turnee. Eu cred că dirijorii de la Chișinău nu sunt agenți de turism sau impresariat artistic. --Pafsanias (discuție) 4 mai 2015 12:27 (EEST)
replies: text: ::::De acord, cu judecata critică, probabil m-am prea grăbit cu respectivul articol, și n-am ținut cont și de această latură (ca «monument de arhitectură», clădire, sediu); ideea este că nemijlocit clădirea, cu anul construcție ei (?), puțin contează, în raport cu – deja – „instituția (culturală)”, dacă este să ne referim la de interesul enciclopedic ori turistic. (activitatea dirijorală constă în turnee provine de la  moldovenii.md → vezi prn sc-ul; link-ul nu merge, wkp este banată acolo) -- Tolea93 -- 5 mai 2015 15:40 (EET)